2 Sehloohong sena, re tlil’o tšohla bopaki bo bontšang hore Jehova, ke Molimo ea hlophisehileng ka ho fetisisa. Re tla boela re bone kamoo re lokelang ho itšoara kateng ha mokhatlo oa Jehova o re tataisa. (1 Bakor. 14:33, 40) Mangolo a ’nile a thusa Bakreste ba lekholong la pele la lilemo le ba kajeno ho phatlalatsa litaba tse molemo ho ea fihla likarolong tse hōle. Kaha re latela tataiso ea Bibele le litaelo tseo mokhatlo oa Molimo o re fang tsona, phutheho e lula e hloekile, e e-na le khotso ebile e le bonngoeng. 2 Kaha re balateli ba Jesu, re lokela ho bontša moea oa boitelo. Ho ba le moea oa boitelo ho bolela’ng? Ka mantsoe a bonolo feela ho bolela hore motho o ikemiselitse ho tela lintho tseo a li ratang e le hore a thuse ba bang. Ka mantsoe a mang, motho ea bontšang moea oa boitelo ha a ichebe boeena. (Bala Matheu 16:24.) Moea oa boitelo o re thusa hore re etelletse maikutlo a ba bang le lithahasello tsa bona ka pele ho tsa rōna. (Bafil. 2:3, 4) Ha e le hantle, Jesu o rutile hore moea oa boitelo ke motheo oa borapeli ba rōna. Ka tsela efe? Lerato la Bokreste, e leng e ’ngoe ea lintho tse re susumelletsang ho itela, le khetholla barutuoa ba ’nete ba Jesu. (Joh. 13:34, 35) Nahana ka mahlohonolo ao re a fumanang hobane re le litho tsa mokhatlo oa bara ba motho oa lefatšeng lohle ba nang le moea oa boitelo!